R2K betoog teen geweld teen vroue en kinders | Netwerk24
05 Desember 2019 21:51
Die organisasie Right2Know betoog Donderdag by die polisiekantoor in Mitchells Plain teen geweld teen vroue en kinders. Foto: Verskaf
Die lys is by die polisiekantore in Manenberg, Mitchells Plain en Khayelitsha oorhandig.
R2K sê in ’n verklaring hy is bekommerd oor die hantering van sake wat met geweld teen vroue en kinders verband hou.
“Ons doen ’n beroep op die polisie om dié sake te prioritiseer om te verseker dat vroue en kinders in ons gemeenskappe veilig is.”
Die groep eis dat die regstelsel ook ander kwesbare groepe soos die LGBTIQ+-gemeenskap beskerm.
R2K het luidens die verklaring moontlike oplossings vir gendergeweld met die gemeenskap van Manenberg bespreek. Die eise sluit in:
* Die beskerming van vroue en kinders teen geweld en misdaad moet ’n prioriteit wees.
* Aktivisme teen geslagsgeweld moet vir 365 dae voortduur.
* Alle sake oor gendergeweld moet opgelos word.
* Polisiebeamptes moet naamplaatjies dra sodat hulle maklik geïdentifiseer kan word indien iemand ’n klag wil indien dat die polisie hul menseregte geskend het; en
* Sigbare polisiëring.
Die organisasie Right2Know saam met ’n polisieman by die polisiekantoor in Khayelitsha. Foto: Verskaf
Meer oor: Right2know | Kaapse Vlakte | Mitchells Plain | Manenberg | Khayelitsha
R2K beplan betogings by polisiekantore
SAUK-raad se leiers ‘is Zuma-lojaliste’
Right2Know lei betoging oor datakoste